**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ 07/05/2024**

**ΠΡΟΓΡΑΜΜΑ  ΤΡΙΤΗΣ  07/05/2024**

……

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**18:00**  |   **Αναλυτικό Δελτίο Ειδήσεων**

|  |  |
| --- | --- |
| Ενημέρωση / Τέχνες - Γράμματα | **WEBTV** **ERTflix** |

**19:05**  |   **Η Λέσχη του Βιβλίου (ΝΕΟ ΕΠΕΙΣΟΔΙΟ)**   **(Αλλαγή ώρας)**  
  
Γ' ΚΥΚΛΟΣ   
  
**Έτος παραγωγής:** 2024

Στο νέο κύκλο της λογοτεχνικής εκπομπής, που τόσο αγαπήθηκε από το κοινό, ο Γιώργος Αρχιμανδρίτης φέρνει ξανά κοντά μας κλασικά έργα, που σφράγισαν την ιστορία του ανθρώπινου πνεύματος με τον αφηγηματικό τους κόσμο, τη γλώσσα και την αισθητική τους.   
Από τoν Αρθούρο Ρεμπώ μέχρι την Τόνι Μόρισον, τον Φίλιπ Ροθ και τον Μίλαν Κούντερα, τα προτεινόμενα βιβλία συνιστούν έναν οδηγό ανάγνωσης για όλους, μια «ιδανική βιβλιοθήκη» με αριστουργήματα που ταξιδεύουν στο χρόνο και συνεχίζουν να μας μαγεύουν και να μας συναρπάζουν.

**«Ρολάν Μπαρτ "Αποσπάσματα του Ερωτικού Λόγου"» [Με αγγλικούς υπότιτλους]**   
**Eπεισόδιο**: 5  
Παρουσίαση: Γιώργος Αρχιμανδρίτης  
Σκηνοθεσία: Μιχάλης Λυκούδης

|  |  |
| --- | --- |
| Ντοκιμαντέρ / Τέχνες - Γράμματα | **WEBTV** **ERTflix** |

**19:15**  |   **45 Μάστοροι 60 Μαθητάδες  (E)**   **(Αλλαγή ώρας)**  
  
Β' ΚΥΚΛΟΣ   
  
**Έτος παραγωγής:** 2023

Εβδομαδιαία ημίωρη εκπομπή, παραγωγής 2023-2024.  
  
Σειρά ημίωρων ντοκιμαντέρ, που παρουσιάζουν παραδοσιακές τέχνες και τεχνικές στον 21ο αιώνα, τα οποία έχουν γυριστεί σε διάφορα μέρη της Ελλάδας.  
  
Δεύτερος κύκλος 10 πρωτότυπων ημίωρων ντοκιμαντέρ, τα οποία έχουν γυριστεί από τους πρόποδες του Πάικου και τον Πεντάλοφο Κοζάνης, ως την Κρήτη και τη Ρόδο, το Διδυμότειχο και τη Σπάρτη. Σε τόπους δηλαδή, όπου συνεχίζουν να ασκούνται οικονομικά βιώσιμες παραδοσιακές τέχνες, κάποιες από τις οποίες έχουν ενταχθεί στον κατάλογο της άυλης πολιτιστικής κληρονομιάς της UNESCO.  
  
Η γνωστή stand up comedian Ήρα Κατσούδα επιχειρεί να μάθει τα μυστικά της κατασκευής της λύρας ή των στιβανιών, της οικοδόμησης με πέτρα ή της χαλκουργίας και του βοτσαλωτού στους τόπους όπου ασκούνται αυτές οι τέχνες. Μαζί της, βιώνει τον κόπο, τις δυσκολίες και τις ιδιαιτερότητες της κάθε τέχνης κι ο θεατής των ντοκιμαντέρ!

**«Πετράδες Και Πετρόκτιστα στον Πεντάλοφο Κοζάνης» [Με αγγλικούς υπότιτλους]**   
**Eπεισόδιο**: 1

Oι Ζουμπανιώτες μαστόροι ήταν γνωστοί σε ολόκληρη την Ελλάδα και στην Ανατολική Μεσόγειο για την άφταστη τεχνική τους και την ικανότητά τους να δομούν με την πέτρα του κάθε τόπου, από οικίες και δημόσια κτίρια, ως γεφύρια και καλντερίμια.   
  
Στο πρώτο επεισόδιο του νέου κύκλου του 45 Μάστοροι, 60 Μαθητάδες, η Ήρα αναζητά στον Πεντάλοφο και στα χωριά του Βοΐου τα ίχνη των μαστόρων αυτών αλλά και των έργων τους.   
  
Κι όταν συνομιλεί με όσους συνεχίζουν να ασκούν την τέχνη του πετρά, συνειδητοποιεί πως υπάρχει μια φιλοσοφία ζωής πίσω από την επεξεργασία της πέτρας και τη χρήση της καθεμίας απ’ αυτές στην οικοδομή.   
  
Μαζί με την Ήρα, ο θεατής θα πάρει μια ιδέα για τον τρόπο της παραδοσιακής δόμησης, αλλά κυρίως θα ανακαλύψει τον τρόπο με τον οποίο βλέπει ο κάθε μάστορας της πέτρας το υλικό του. Ταυτόχρονα, θα αναρωτηθεί για το μέλλον της τέχνης αυτής και της παραδοσιακής δόμησης με πέτρα.

Παρουσίαση: Ήρα Κατσούδα   
Σκηνοθεσία - Concept: Γρηγόρης Βαρδαρινός   
Σενάριο - Επιστημονικός Συνεργάτης: Φίλιππος Μανδηλαράς   
Διεύθυνση Παραγωγής: Ιωάννα Δούκα   
  
Σύνθεση Μουσικής: Γεώργιος Μουχτάρης   
Τίτλοι αρχής - Graphics: Παναγιώτης Γιωργάκας

(Η Ελληνική Ταινία δεν θα μεταδοθεί)

|  |  |
| --- | --- |
| Αθλητικά / Μπάσκετ | **WEBTV** |

**20:15**  |   **Basket League: ΠΑΝΑΘΗΝΑΪΚΟΣ - ΠΡΟΜΗΘΕΑΣ ΠΑΤΡΑΣ (TOP 6 - 1η Αγωνιστική)  (Z) (Τροποποίηση Προγράμματος)**

Το συναρπαστικότερο πρωτάθλημα των τελευταίων ετών της Basket League έρχεται στις οθόνες σας.   
Όλοι οι αγώνες του πρωταθλήματος, αποκλειστικά από την ΕΡΤ.   
12 ομάδες, 22 αγωνιστικές, play out, play off, ημιτελικοί & τελικοί, ένας μπασκετικός μαραθώνιος με 186 αμφίρροπους αγώνες.   
Καλάθι-καλάθι, πόντο-πόντο, όλη η δράση σε απευθείας μετάδοση.   
  
Κλείστε θέση στην κερκίδα της ERTWorld τώρα!

(Το Δελτίο Ειδήσεων δεν θα μεταδοθεί)

|  |  |
| --- | --- |
| Ταινίες | **WEBTV** |

**22:15**  |   **Η Νοσταλγός - Ελληνικός Κινηματογράφος**   **(Αλλαγή ώρας)**  
  
**Έτος παραγωγής:** 2004  
**Διάρκεια**: 82'

Ελεύθερη κινηματογραφική διασκευή του ομώνυμου διηγήματος του Αλέξανδρου Παπαδιαμάντη.  
  
Μια φεγγαρόλουστη νύχτα η Άννα, μια γυναίκα παντρεμένη με έναν αρκετά μεγαλύτερο άντρα, το σκάει από το σπίτι της για να επιστρέψει στο απέναντι νησί απ’ όπου κατάγεται. Ένας νεαρός βοσκός, ο Μαθιός, τη βοηθάει να δραπετεύσει με μια μικρή βαρκούλα. Κατά τη διάρκεια του ταξιδιού τους που κρατάει μια νύχτα, ο Μαθιός, που την έχει ερωτευτεί, ελπίζει πως θα μείνουν για πάντα μαζί. Ένας λανθάνων ερωτισμός υπάρχει και από την πλευρά της, η πραγματική όμως αιτία της φυγής της είναι η νοσταλγία για τον τόπο που γεννήθηκε. Η αγωνία του τρυφερού συζύγου της, ο μικρόκοσμος του νησιού που δεν χάνει την ευκαιρία να δώσει χείρα βοηθείας, οι αναμνήσεις από το παρελθόν, που μπερδεύονται με το παρόν της Άννας, μεταμορφώνουν αυτό το μικρό ταξίδι σε ένα ταξίδι ζωής.

Παίζουν: Όλια Λαζαρίδου, Γιώργος Τσουλάρης, Σπύρος Σταυρινίδης  
  
Σενάριο-παραγωγή: Ελένη Αλεξανδράκη  
Μουσική: Νίκος Παπάζογλου  
Σκηνοθεσία: Ελένη Αλεξανδράκη

|  |  |
| --- | --- |
| Ντοκιμαντέρ / Ιστορία | **WEBTV** **ERTflix** |

**23:45**  |   **Ιστόρημα  (E)**   **(Ένθεση προγράμματος)**  
  
Β' ΚΥΚΛΟΣ

Το Istorima αποτελεί ένα σημαντικό εγχείρημα καταγραφής και διατήρησης προφορικών ιστοριών της Ελλάδας.   
Περισσότεροι από 1.000 νέοι ερευνητές βρίσκουν αφηγητές, ακούν, συλλέγουν και διατηρούν ιστορίες ανθρώπων από όλη την Ελλάδα: Ιστορίες των πατρίδων τους, ιστορίες αγάπης, ιστορίες που άλλαξαν την Ελλάδα ή την καθόρισαν, μοντέρνες ή παλιές ιστορίες. Ιστορίες που δεν έχουν καταγραφεί στα βιβλία της ιστορίας και που θα μπορούσαν να χαθούν στο χρόνο.   
Δημιουργήθηκε από τη δημοσιογράφο Σοφία Παπαϊωάννου και την ιστορικό Katherine Fleming και υλοποιείται με επιχορήγηση από το Ίδρυμα Σταύρος Νιάρχος (ΙΣΝ) στο πλαίσιο της πρωτοβουλίας του για Ενίσχυση κι Επανεκκίνηση των Νέων.

**«Η Κάσος μέσα από τη λύρα μου»**   
**Eπεισόδιο**: 3

Στα γλέντια και στα πανηγύρια της Κάσου, ένας νεαρός λυράρης παίζει κασιώτικους σκοπούς, διασώζοντας την παράδοση του αγαπημένου του νησιού.  
  
Εμφανίζεται ο Ανδριανός Χασαπλαδάκης.

Σενάριο - Συνέντευξη: Σταύρος Βλάχος   
Κάμερα - Ήχος: Χρήστος Ανδρόπουλος   
Μοντάζ - Μουσική Επιμέλεια: Αλεξάνδρα Βερυκόκκου

|  |  |
| --- | --- |
| Ταινίες | **WEBTV** |

**00:00**  |   **Φτωχαδάκια και Λεφτάδες - Ελληνική Ταινία**     
  
**Έτος παραγωγής:** 1961  
Κωμωδία.

…

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**